CELEX: 62021TN0238
Language: sl
Date: 2021-05-04 00:00:00
Title: Zadeva T-238/21: Tožba, vložena 4. maja 2021 – Ryanair/Komisija

21.6.2021   
            
            
               SL
            
            
               Uradni list Evropske unije
            
            
               C 242/54
            
         
      Tožba, vložena 4. maja 2021 – Ryanair/Komisija
      (Zadeva T-238/21)
      (2021/C 242/77)
      Jezik postopka: angleščina
      
         Stranki
      
      
         Tožeča stranka: Ryanair DAC (Swords, Irska) (zastopniki: E. Vahida, F-C. Laprévote, V. Blanc, S. Rating in I. Metaxas-Maranghidis, odvetniki)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  sklep tožene stranke z dne 17. avgusta 2020 o državni pomoči SA.57543 – Danska in SA.58342 – Švedska – COVID-19: Dokapitalizacija družbe SAS AB (1) razglasi za ničen; in
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri razloge.
      
                  1.
               
               
                  Prvi tožbeni razlog: tožena stranka je napačno uporabila Začasni okvir za ukrepe državne pomoči v podporo gospodarstvu ob trenutnem izbruhu COVID-19 in člen 107(3)(b) PDEU, ker je ugotovila, da je družba SAS AB upravičena do pomoči in ker ni izvedla presoje, ali so poleg dokapitalizacije na voljo drugi ukrepi, ki manj izkrivljajo trg. Tožeča stranka trdi tudi, da je tožena stranka napačno uporabila Začasni okvir za ukrepe državne pomoči v podporo gospodarstvu ob trenutnem izbruhu COVID-19 in člen 107(3)(b) PDEU, ker je ugotovila, da je bil znesek dokapitalizacije sorazmeren, ker ni uporabila ustreznih pogojev za izstop države, ker ni pravilno ocenila pomembne tržne moči prejemnice pomoči in uporabila ustreznih ukrepov, ker ni preprečila agresivne širitve poslovanja, ker je kršila svojo obveznost tehtanja pozitivnih učinkov pomoči in njenih negativnih učinkov na trgovinske pogoje in na ohranjanje neizkrivljene konkurence (t. i. „test tehtanja“) in končno, ker je zahtevala pozno predložitev načrta prestrukturiranja.
               
            
                  2.
               
               
                  Drugi tožbeni razlog: tožena stranka je kršila nekatere določbe PDEU in splošna načela prava Unije, na katerih temelji liberalizacija zračnega prometa v Uniji od konca 80-ih let prejšnjega stoletja (tj. prepoved diskriminacije, prost pretok storitev – ki se za zračni promet uporablja na podlagi Uredbe (ES) št. 1008/2008 (2) in svoboda gospodarske pobude).
               
            
                  3.
               
               
                  Tretji tožbeni razlog: tožena stranka kljub resnim težavam ni začela uradne preiskave in je kršila procesne pravice tožeče stranke.
               
            
                  4.
               
               
                  Četrti tožbeni razlog: tožena stranka je kršila svojo obveznost, da poda obrazložitev.
               
            
         (1)  UL 2021, C 50, str. 3.
      
         (2)  Uredba (ES) št. 1008/2008 Evropskega parlamenta in Sveta z dne 24. septembra 2008 o skupnih pravilih za opravljanje zračnih prevozov v Skupnosti (prenovitev) (Besedilo velja za EGP) (UL 2008 L 293, str. 3–20).